富豪B12R

富豪B12R係瑞典富豪出嘅一款後置引擎客車底盤，喺1990/1991年亮相。

富豪B12R係以呢個名推出，但喺投產之後嘅大概十年間係叫富豪B12。佢有一副富豪TD122/TD123引擎打直擺喺車尾，後來改配富豪D12A歐盟二型引擎，初時有兩軸同埋三軸版。

富豪B12嘅蹤跡遍及歐洲、亞洲、南美洲、非洲同埋大洋洲。大概2001年開始，富豪唔再向部分市場出B12，並以臥置引擎嘅富豪B12B取代。不過富豪仍然繼續發展B12，並將型號名改返做富豪B12R，同埋改用富豪D12D歐盟三型引擎，底盤改喺巴西出，供應南美洲同埋非洲市場。去到2010年，B12R再出埋四軸版。

2011年，富豪B12R完全停產，富豪由2012年開始喺巴西出B11R去取代。

巴士型號